google/wiki40b huggingface dataset:
Toomas Hendrik Ilves

Barndom og utdanning

Ilves ble født i Stockholm som sønn av estiske flyktninger og vokste opp i USA. Han gikk ut av Leonia High School i Leonia i New Jersey i 1972 som skolens beste elev. Han studerte deretter psykologi ved Columbia University hvor han ble uteksaminert i 1976 med bachelorgrad. Han tok deretter i 1978 mastergrad i psykologi fra University of Pennsylvania.

Karriere

Ilves arbeidet i perioden 1984-1993 som journalist, forskingsanalytiker og redaksjonell direktør for Radio Free Europe. Han ble aktiv i politikken før Estlands uavhengighet i 1991. Han ble utnevnt til Estlands ambassadør til USA i 1993, en stilling han hadde til 1996 da han tiltrådte som utenriksminister i Estland. Ambassadøren i USA tjenestegjør også samtidig til Canada og Mexico.
Ilves var utenriksminister i to perioder. Først fra desember 1996 til september 1998 da han byttet parti. Etter parlamentsvalget i mars 1999 ble han igjen utenriksminister frem til 2002 da den såkalte trippelalliansen kollapset. 
Ilves var tilhenger av medlemskap i EU og klarte å initiere forhandlinger som førte til at Estland ble medlem 1. mai 2004. Han ble i 2003 medlem av Europaparlamentet og fra 1. mai 2004 fullt medlem. I 2004 valget til Europaparlamentet ble han valgt for Sotsiaaldemokraatlik Erakond i et valgskred. Han satt sammen med Det europeiske sosialdemokratiske partiet i parlamentet. Katrin Saks tok over hans sete i parlamentet da han ble Estlands president den 9. oktober 2006.

Privatliv

Ilves ble i 2016 gift for tredje gang. Hans første kone var den amerikanske psykologen Merry Bullock som han har to barn med, sønnen Luukas (født 1987) og datteren Juulia Kristine (født 1992). I 2004 giftet han seg med sin samboer over lang tid Evelin Int-Lambot som han har en datter med, Kadri Keiu (født 2003). Den 17. april 2015 kunngjorde presidentparet sin skilsmisse.
Den 7. desember 2015 ble det kunngjort i estiske medier at Ilves hadde forlovet seg med politikeren og byråkraten Leva Kupcega fra Latvia. Den 2. januar 2016 giftet paret seg i Halliste kirke i Estland. Ekteparet bor i henholdsvis Tallinn og Riga, og vil pendle seg imellom frem til han går av som president høsten 2016.
Han har også en bror, Andres Ilves som er sjef for BBCs «Persian and Pashto World Service» og som tidligere også har arbeidet for Radio Free Europe.
Maya Yoshida

Landslaget

Han ble tatt ut i Japans tropp til VM i fotball 2018 i Russland.
Sredna Gora

Sredna Gora (Средна гора) er en fjellkjede i Bulgaria, parallelt til Balkanfjellene. Den strekker seg mellom elven Iskăr i vest til Tundzja nord for Jambol i øst. Sredna Gora er 285 km lang, og 50 km bred på det bredeste. Den høyeste toppen er Goljam Bogdan på 1 604 meter.
Fjellet er delt inn i tre av elvene Topolnitsa og Strjama — en vestlig del (Zapadna eller Ihtimanska Sredna Gora), en sentral del (Sasjtinska Sredna Gora) og en østlig del (Sarnena Gora).
Dyrelivet i Sredna Gora er relativt dårlig sammenlignet med andre områder av Bulgaria, og man har bare arter som er typisk for Sentral-Europa.
Æ (platealbum)

Æ er en samling av nyinnspillinger av Åge Aleksandersens sanger, utgitt av Plateselskapet i 1992.
For første gang fikk en norsk populærmusikkartist sin egen hyllestplate. I anledning 20-årsjubileet for Aleksandersens første LP-utgivelse, Prudence-plata Tomorrow May Be Vanished, Victoria. Så bærre pass dæ! fra 1972, spilte 20 forskjellige artister inn hver sin Åge Aleksandersen-sang. Han ble samme år landets første rockesanger på museum: Ringve Musikkhistorisk museum åpnet en rockeavdeling som viet stor plass til Åge Aleksandersens karriere.
Nicolas-Louis de Lacaille

Bakgrunn

Nicolas-Louis de Lacaille begynte på skole i Mantes-sur-Seine (nå Mantes-la-Jolie). Etterpå studerte han retorikk og filosofi ved Collège de Lisieux og så teologi ved Collège de Navarre. Faren døde i 1731, og det gjorde ham ganske ubemidlet. Faren hadde innehatt en post i huholdet hos hertuginnen av Vendôme. 
Men han fikk så sine videre studier støttet av Louis Henri, hertugen av Bourbon.
Etter avsluttede teologistudier avslo han prestevielsen, men ble diakon. Han viet seg snart mer og mer til matematikken og astronomien. Han la da de kirkelige fremtidsplaner til side.

Astronom

I perioden 1739-40 kontrollerte han de franske grademålingene på vegne av astronomen Giovanni Cassini. Dette var et element i arbeidet med å finne ut av jordens omfang. Han ble deretter ansatt ved det franske vitenskapsakademiet. I 1739 ble han utnevnt til professor i matematikk ved Collège Mazarin som i 1746 stilte et lite observatorium til hans rådighet. Her utførte han omfattende observasjoner for revisjon av stjernekataloger.
I 1741 ble han valgt til medlem av vitenskapsakademiet. På disse oppdragene gjorde han en ekspedisjon med skipet «The Cape of Good Hope» til den sørlige halvkule og tilbrakte perioden 1751–54 ved Kapp det gode håp for å utføre målinger for bestemmelser av månens parallakse. Der utførte han også en grademåling og anskaffet materiealet for sin omfattende stjernekatalog, Coelum australe stelliferum (1763), som bestod av 10 000 objekter. Han navnga 14 stjernebilder hvor han systematisk valgte betegnelser av diverse vitenskapelige instrument og verktøy – i motsetning til navnene på den nordlige himmelen som er inspirert av gresk mytologi. 
En annen viktig vitenskapelig prestasjon var at han ved måling av en meridianbue ved Cape Town var i stand til å vise at jorden ikke var kuleformet, men snarer lignet på en pære. Dermed ga han støtte til Isaac Newtons teori om jordens utflating ved polene. de la Caille var kjent for å være ytterst nøye, men likevel har det i ettertid blitt bevist at målebandene han brukte ved målingen av meridianbuen var 10 cm for kort.
I forbindelse med arbeidet med meridianbuen bestemte han den eksakte lengdegraden for observatoriet i Cape Town ved astronomiske observasjoner av Neptuns måner.
Etter hjemkomsten til Frankrike fortsatte han observasjonene ved Collège Mazarin. Lacaille skrev også en rekke avhandlinger og lærebøker innen matematikk, mekanikk, optikk og astronomi.
De Lacaille hadde den kirkelige tittelen abbé. I 1754 ble han innvalgt som utenlandsk representant nummer 29 av  Kungliga Vetenskapsakademien.
Memory Stick

Memory Stick er et minnekort lansert av Sony i oktober 1998.
Kortet brukes vanligvis som lagringsmedium i et elektronisk bærbart apparat, og innholdet kan flyttes til og fra en datamaskin. For eksempel kan et Sony digitalkamera lagre bilder på en Memory Stick, som så kan tas ut av kameraet og kobles til en datamaskin eller skriver, så bildene kan overføres eller skrives ut.
Foreningen «Vi som har et barn for lite»

Foreningen «Vi som har et barn for lite» (BFL) er en livssynsnøytral organisasjon som har til formål å sikre at alle som mister barn, uansett dødsårsak eller barnets alder, får den hjelp de trenger i forbindelse med dødsfallet, og i tiden etterpå.
BFLs sekretariat har kontor i Oslo. Foreningen har et titall fylkes- og lokallag. Foreningen ble stiftet i 1984 av psykolog Gunvor Svenberg, og har 1340 medlemmer per juni 2008. BFL utgir eget medlemsblad tre ganger i året, samt opplysningshefter om temaer relatert til sorg og tap av barn. Organisasjonen ble i 2012 tildelt Wenche Foss' ærespris sammen med Else Kåss Furuseth.
Genki Haraguchi

Japans herrelandslag

Han ble tatt ut i Japans tropp til VM i fotball 2018 i Russland.
Hercegovina-Neretva kanton

Kommuner

Kantonen består av ni kommuner: Čapljina, Čitluk, Jablanica, Konjic, Mostar, Neum, Rama, Ravno og Stolac.
Arcadia Borealis

Arcadia Borealis er et musikkalbum med Erik Wøllo og Bernhard Wöstheinrich, utgitt i oktober 2009.
Rom 123

Rom 123 er et norsk magasin som dekker stoffområdene bolig og interiør. Utgiver er Egmont Hjemmet Mortensen. Rom 123 kommer med 11 utgaver i året.
Pseudorsidis

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia (Yunnan).
Rocha (Uruguay)

Historie

Rocha ble grunnlagt i 1793.

Transport

Ruta 9 forbinder Rocha med Canelones, Maldonado og Chuy.
 Ruta 15 forbinder Rocha med Lascano, La Paloma, Parallé, Velázquez og Cebollatí.
Andreslagskapasitet

I kjernefysisk strategi er andreslagskapasiteten til et land den militære kapasiteten som kan overleve førsteslag, altså den første runden atomvåpen som avfyres i en eventuell atomkrig.
Å kunne gjengjelde med atomvåpen, til tross for at en selv har blitt truffet med atomvåpen først (og overbevise en motstander at man fortsatt er levedyktig) er ansett som viktig i kjernefysisk avskrekking. Uten en slik kapasitet, kan motstanderen gjøre forsøk på å prøve å vinne en kjernefysisk krig i et massivt førsteslag mot sin motstanders kjernefysiske styrker.

Teori

Det å ha andreslagsevne er det beste forsvaret mot at en eventuell motstander kan forsøke et kjernefysisk forkjøpsangrep. Gjensidige andreslagsevner vil vanligvis føre til en garantert gjensidig ødeleggelse som forsvarstrategi, selv om den ene siden kan ha et lavere nivå (minimal avskrekkingsrespons).
Det avgjørende målet med å opprettholde andreslagsevne er å hindre førsteslag fra å ta ut de kjernefysiske arsenalene i et land. På denne måten kan et land gjennomføre en kjernefysisk gjengjeldelse selv etter å ha absorbert et kjernefysisk angrep. USA og andre land har diversifisert sitt kjernefysiske arsenal gjennom den kjernefysiske triaden for å bedre sikre andreslagskapasitet.
Ballistiske missiler fra ubåter (Submarine-launched ballistic missiles SLBM) er den tradisjonelle måten å gjøre dette på, men det er en svært dyr metode for å skape andreslagskapasitet. Man trenger også en pålitelig metode for å identifisere hvem angriperen er, for å ikke hevne seg på feil nasjon.
Land med atomvåpen må gjøre det til deres primære hensikt å overbevise sine potensielle motstandere om at et førsteslag ikke er verdt innsatsen mot et land som har andreslagskapasitet. Slike land har mange ulike lanseringsmekanismer, forberedt på reaksjoner på ulike kjernefysiske angrepsscenaria. Et eksempel er det russiske «Hånden fra graven» eller det såkalte Perimetr-systemet.
Chateaubriand (matrett)

Chateaubriand (fransk staving châteaubriand, eller châteaubriant) er en matrett bestående av en tre til fire centimeter tykk skive oksefilet skåret fra filetens midtdel. Skiven tilberedet ved grilling eller steking. Til chateaubriand serveres ovnsstekt potet og béarnaisesaus eller kryddersmør. 
Opprinnelsen til navnet Chateaubriand er uklar.
Ifølge Larousse Gastronomique ble retten utviklet av  forfatteren François-René de Chateaubriands personlige kokk, Montmirail. mens forfatteren levde i London, og også for sir Russell Retallick. 
Men dette synes å være en legende. En stek à la Chateaubriand kan ikke påvises før 1850 verken i Frankrike eller i England. Derimot er det noen indikasjoner på at garnituret ble utviklet i Paris, etter Chateaubriands død.
En alternativ staving er Châteaubriant, noe Dictionnaire de l'Académie des Gastronomes antar heller peker mot typen og kvaliteten oksekjøtt til det man frembragte i området rundt småbyen Châteaubriant, i Loire-Atlantique i Frankrike.
Sota Kasahara

Karriere

Sota Kasahara startet sin profesjonelle karriere i Otsuka Pharmaceutical i 1999. Han har også spilt for Mito HollyHock og Tonan SC.
Dunhill Links Championship 2005

Dunhill Links Championship 2005 var en golfturnering som ble arrangert fra 29. september til 2. oktober 2005 på St. Andrews, Carnoustie og Kingsbarns i Skottland.
Dunhill Links Championship er en årlig begivenhet der 168 lag bestående av én profesjonell og én amatør konkurrerer i de tre første rundene, med en runde på hver av de tre banene. To konkurranser gjennomføres samtidig – en profesjonell individuell konkurranse og en lagkonkurranse.
Lagenes score er den beste nettoscoren til de to spillerne på hvert hull. Etter 54 hull blir feltet redusert til de 60 beste profesjonelle plasseringene samt de 20 beste lagene, og alle disse spiller sisterunden på The Old Course på St. Andrews.
Devonshire prestegjeld

Navn

Det er oppkalt etter William Cavendish, 1. jarl av Devonshire.
Christian Bolaños

Klubbfotball

Christian Bolaños har tidligere spilt for Deportivo Saprissa, FC København, Odense Boldklub og Start.

Saprissa

Med Deportivo Saprissa har Bolaños vunnet to nasjonale mesterskap, ett UNCAF-cup-trofé og én seier i CONCACAFs mesterliga. Han deltok i VM for klubblag i 2005 med laget sitt og ble utpekt av FIFA som den tredje beste spilleren i turneringen. Etter denne suksessen ble han invitert til et ti dager langt prøvespill hos Liverpool, men han ble ikke signert.
Den 9. august 2006 signerte han en ett års leiekontrakt med Premier League-laget Charlton. Men han mislyktes i å få en britisk arbeidstillatelse, da han ikke hadde spilt nok landskamper, og avtalen gikk ikke igjennom.

OB

Den 2. juni 2007 singerte han en treårskontrakt med den danske klubben OB i den danske Superligaen. Bolaños strevde med å få innpass på den sterke danske midtbanen, og ble raskt et overgangsmål for andre klubber.

Start

Den 6. november 2008 signerte han en kontrakt med nyopprykkede Start, en kontrakt som løp fra 1. januar 2009. Etter Starts første treningskamp mot et norsk Eliteserie-lag, fikk Bolaños masse ros av media etter å ha utspilt den norske landslagsspilleren Trond Erik Bertelsen fra Viking, en spiller som bare et par dager tidligere hadde storspilt mot Bastian Schweinsteiger da Norges landslag slo Tyskland. Starts trener Knut Tørum sa etter kampen at Bolaños ville komme til å spille på høyrevingen i 2009-sesongen. 
I Bolaños første seriekamp for Start den 15. mars 2009 scoret han to mål i 3-3 kampen borte mot Strømsgodset, det andre av disse var Starts mål nr. 1000 i Eliteserien. Denne og flere kamper han spilte gjennom både 2009- og 2010-sesongen gjorde flere klubber interesserte i Bolaños.

FC København

Rosenborg skal angivelig ha kontaktet Starts sportsdirektør Svein Mathisen etter 2009-sesongen, og på nytt igjen i mars i 2010. Start var ikke interessert i å selge angrepsspilleren sin, og gav RBK avslag på sitt bud. Vålerenga har også vist sin interesse, men også de har fått nei.
Den 30. august 2010 ble Start enige med danske FC København om et salg av spilleren. Prisen skal være i underkant av 8 millioner NOK.

Generelt

Bolaños er en troende katolikk, og han korser seg alltid før han entrer banen. Han er gift med Jasmine, og har to barn, en gutt og ei jente.

Landslagsspill

Per 7. november 2008 hadde Bolaños spilt 21 kamper for Costa Ricas landslag, to av disse var under VM 2006 i Tyskland.
Han ble tatt ut i Costa Ricas tropp til VM i fotball 2018 i Russland.
Folkerepublikken Lugansk

Folkerepublikken Lugansk (russisk: Луганская народная республика) er en størrelse proklamert 28. april 2014 under den ukrainske krise, av en bevæpnet gruppe av ukjent størrelse. Den er ment å omfatte hele Luhansk oblast. Separatistene hadde tatt kontrollen over en rekke administrasjonsbygninger i oblastet Luhansk.
3. divisjon fotball for menn 2001

Avdeling 5

Kilde: Fotball.no

Avdeling 7

Kilde: Fotball.no

Avdeling 9

Kilde: Fotball.no

Avdeling 17

Kilde: fotball.no

Avdeling 19

Kilde: fotball.no

Avdeling 21

Kilde: fotball.no.
Imam Khomeini internasjonale lufthavn

Historie

Byggingen startet før den iranske revolusjonen i 1979, og var opprinnelig satt ut til fellesforetaket TAMS-AFFA, som bestod av det amerikanske konsortiumet TAMS og iranske Aziz FarmanFarmaian and Associates (AFFA). Etter den islamske revolusjonen ble prosjektet satt på vent lenge, inntil det ble videreført med lokale planleggere og ingeniører under ledelse av franske ADP
Hovedterminalen ble oppført av iranske M&J Foundation, mens den andre terminalen ble oppført av et konsortium av to tyrkiske (Tepe og Akfen) og et østerriksk (Vie) selskap kalt TAV.
Det var først planlagt at innvielsen skulle finne sted 11. februar 2004 ved markeringen av jubileet for den islamske revolusjonen, men problemer medførte at den ble utsatt til 8. mai 2004.
Fylkesvei 3796

Fylkesvei 3796 går mellom Dåsnes og Fennefoss bru i Evje og Hornnes kommune. Veien er 1,3 km lang.
Frem til 2019 hadde veien betegnelsen Fylkesvei 311.
Larvik-Frederikshavnferjen

Historie

Selskapet ble stiftet i 1936, og ferjen Isefjord ble chatret for en testtur samme år.  Første ferjen som trafikkerte linjen var den nybygde Peter Wessel som hadde sin jomfrutur 4. juli 1937.
I 1988 ble A/S Larvik-Fredrikshavnferjen slått sammen med A/S Scandi Line Sandefjord-Strømstad Linjen til den nye selskapet Larvik Scandi Line AS, som opererte med Larvik Line navnet på ruten Larvik-Frederikshavn og Scandi Line navnet på ruten Sandefjord-Strømstad, som ble kjøpt opp igjen av Color Line AS i 1996.
Bordell

Bordell eller horehus er et lokale hvor organisert prostitusjonsvirksomhet bedrives med mer enn én prostituert. Bordeller har vært forbudt i Norge siden 1887, men er tillatt i flere andre land, for eksempel Tyskland og Nederland. En kvinne som drev en bordell kaltes bordellmamma.
Kurt Martti Wallenius

Virke

Wallenius hadde estetikk som hovedemne og ble etter tre års studier magister med graden filosofie kandidat.
Etter studiene engasjerte han seg i Jägarrörelsen og slo i 1915 inn på et virke som soldat. Han tjenestegjorde i den tyske 27. kongelige prøyssiske jegerbataljon og deltok ved fronten i første verdenskrig.
Etter tilbakekomsten til Finland i 1918 deltok Wallenius på de hvites (borgerlige) side i borgerkrigen. Han deltok i kampene i Tervola og Torneå. Med kapteins grad førte han våren 1918 befal ved Lappland-fronten. Han ble sjef for skyddskåren i Nord-Finland, samt sjef for det nordlige avsnittet på nordøstfronten. Han ble senere samme år forfremmet til major.
Fram til 1921 var han sjef for Salla regemente, 1. lapska gränsbevakningsbataljonen og grensevakten i Lappland. Her var han engasjert i framstøtene for å erobre områdene øst for grensen til Russland. I 1920 ledet han Petsamoekspedisjonen.
Wallenius gjennomførte fra 1923 til 1925 generalstabskurs i Berlin. Etter dette ble han sjef for generalstaben. I 1926 ble han forfremmet til oberst og i 1930 til generalmajor.
Wallenius var tilhenger av randstatspolitikken og var politisk engasjert. I 1930 ble tvunget til å gå av da han ble beskyldt for å være innblandet i kidnappingen av tidligere president Kaarlo Juho Ståhlberg. Rollen hans i hendelsene var uklar og etter å ha vært fengslet to ganger, ble han frikjent. I 1931 ble Wallenius generalsekretær for den fascistiske Lappobevegelsen. Han sto i 1932 i spissen for Mäntsälä-opprøret, noe som førte til at han ble dømt og tilbrakte sju måneder i fengsel.
Fra 1934 til 1937 var han direktør for fiskefabrikker i Petsamo. Deretter var han krigskorrespondent i Kina fra 1937 til 1938 før han i 1939 var det samme i Tyskland.
Da vinterkrigen brøt ut fikk Wallenius kommando over de finske troppene i finsk Lappland og klarte å holde de tallmessig overlegne sovjetiske angriperne og stabilisere frontene ved Salla og Petsamo. Han hadde ikke noe godt forhold til Gustaf Mannerheim, som var øverstkommanderende. Wallenius ble forflyttet og fordi han mislykkes med sitt nye oppdrag, ble han overført til reserven i mars 1940.
Etter at den militære karrieren var over, flyttet Wallenius til Lappland der han var småbruker og virket som forfatter.
Kingston upon Hull

Historie

Den eldste bosetningen som er kjent på stedet het Wyke eller Wyke upon Hull. Den ble antagelig opprettet fra cistercienserklosteret Meau noen kilometer oppover langs elven Hul for å ha et sted å skipe ut klosterets ullprodukter fra. Edvard I av England så at det var strategisk viktig å kontrollere en havn i området, som ikke er langt fra grensen til Skottland. Han grunnla derfor en planlagt by over den gamle landsbyen, og denne fikk navnet King's Town upon Hull, som etterhvert ble sammentrukket til Kingston upon Hull. Det kongelige charteret ble utstedt 1. april 1299, og er bevart i laugshallens arkiv. 
I 1440 fikk Hull status som city. Byen ble samtidig utskilt fra Yorkshire, og fikk status som et eget grevskap med kontroll over omegnen, som ble kalt Hullshire.  I senmiddelalderen var byen en viktig havn, hvor det ble drevet handel med blant annet Nord-Tyskland og de baltiske landene. 
I 1642 erklærte Hulls guvernør, sir John Hotham, at han støttet parlamentarianerne, og han nektet Karl I adgang til byen og dens store arsenal. Hotham ble erklært som forræder, men ble benådet av parlamentarianerne. Ironisk nok ble han senere henrettet av parlamentarianerne da han senere forsøkte å skifte side. Disse hendelsene var et forspill til borgerkrigen, siden Karl I ikke så annen mulighet enn å beleire byen. Dette utløste åpen konflikt mellom parlamentarianerne og rojalistene
Hull tjente godt på havnen langt inn i det 20. århundre, men har mistet mye av inntektene. Først forsvant hvalfangsten, og deretter stopper dyphavsfisket etter Torskekrigen med Island 1975–1976. Havnen brukes fortsatt til transport av eksport- og importvarer og til fergetrafikk til Rotterdam og Zeebrugge. 
FV Gaul, tråleren som sank utenfor Norge under mystiske omstendigheter i 1974, var fra Hull. Dette var det største enkelttapet av menneskeliv den engelske fiskeflåten har hatt i fredstid.
Fra 1974 til 1996 var Hull ikke lenger et selvstendig grevskapsdistrikt, men ble styrt som en del av East Riding. I 1996 ble East Riding delt i to enhetlige myndigheter, Hull og East Riding of Yorkshire, og grevskapet gikk over til å være en seremoniell enhet.
Rugilus

Utseende

Ganske små, slanke, mørkt fargede kortvinger. Kroppen er kraftig punktert og fint hårete. Hodet er omtrent kvadratisk, påfallende stort med små fasettøyne. Det er festet til kroppen med en ganske smal "hals". Pronotum er ovalt, litt lengre enn bredt, gjerne med en blank midtstripe. Dekkvingene er ganske korte, bakkroppen lang og sylindrisk, beina korte og kraftige.

Levevis

Som de fleste andre smalkortvinger lever disse artene delvis underjordisk. De kan blant annet finnes i tilknytning til kumøkk i kulturlandskapet.
Yuhui

Yuhui (kinesisk: 禹会区; pinyin: Yǔhuì Qū) er et bydistrikt i kinesiske provinsen Anhui. Det tilhører byprefekturet Bengbu. Yuhui har et areal på 125,21 km² og teller 230 000 innbyggere (2004). Det ligger på sørbredden av elven Huai He.

Administrative enheter

Subdistriktene Chaoyang (朝阳街道), Diaoyutai (钓鱼台街道), Zhanggongshan (张公山街道), Daqing (大庆街道), Weisi (纬四街道)
Storkommunen Qinji (秦集镇)
Kommunen Changqing (长青乡)
Schloss Friedrichshof

Schloss Friedrichshof i Kronberg im Taunus ble oppført 1889-1894 som enkesete for keiserinne Victoria av Tyskland, oppkalt etter hennes avdøde mann Friedrich. Slottet er i tudorstil. Her tilbragte enkekeiserinnen det meste av sitt liv etter mannens død. Slottet med inventar, forskjellige kunstsamlinger og hennes skriftlige etterlatenskaper, bl.a. en omfattende korrespondanse med hennes mor, dronning Victoria av Storbritannia, ble overlatt keiserinnens yngste datter, landgrevinne Margarethe av Hessen.
Idag brukes slottet som luksushotell, og eies sammen med det tilhørende parkanlegget av Hessische Hausstiftung. Fremdeles befinner seg store deler av det opprinnelige inventaret og kunstverker fra Victorias samling her. Og hennes omfangsrike bibliotek er tilgjengelig.
Sjargong

Sjargong, jargon eller jargong (fra fransk jargon) er en spesiell uttrykksmåte mellom personer innen et fagfelt eller en egen gruppe, som er vanskelig forståelig for utenforstående. Som regel er språket avledet av faguttrykk innen fagfeltet (f.eks. nerder – nerdespråk) eller særuttrykk innen menneskegrupper som narkomane, jegere, religiøse sekter eller andre grupper med felles interesser.

Synonym

«Stammespråk» er en  trope for «sjargong», som kan tolkes lett nedsettende.